Vallensbæk Stationstorv

 \* et godt og trygt sted at bo 29-11-2023

 **Referat afdelingsbestyrelsesmøde nr. 32**

**Torsdag den 23. november 2023 kl. 16,00 – 17.30 i fælleslokalet.**

**Referat: Peder**

**John fra Ejendomskontoret deltog i første del af mødet.**

--------------------------------------------------------------------------------------------------------------------------------------

**Referat – tekst i ramme**

**Status på i gang sager/afsluttede sager/ejendomskontoret**

**Orientering fra John om aktuelle opgaver og spørgsmål fra os, herunder**

**Organisationsbestyrelsen har på møde den 23. oktober godkendt indkøbspolitik for Vallensbæk Boligselskab. Indkøbspolitikken gælder for indkøb af varer, tjenesteydelser og mindre vedligeholdelsessager.**

|  |
| --- |
| **Det er Ejendomskontoret, som skal gøre brug af indkøbsportalen. Der er forventning om, at der kan opnås besparelser på indkøb og ydelser. Der forventes opstart primo 2024.** |

**Vi har alle modtaget besked fra Vallensbæk Kommune i e-Boks om at vi nu skal til at sortere tekstilaffald, og der er landet en sorteringsguide i vores postkasser. Derudover har vi for lang tid siden modtaget forslag til en løsning til farligt affald. Det er 1 miljøskab, som kan indeholde op til 6 x 21 l miljøbokse.**

**Miljøskab er nu leveret og næsten klar til brug, det samme gælder container til tekstilaffald.**

**Vi skal aftale det videre forløb.**

|  |
| --- |
| **Jørgen B har lavet labels til miljøboksene, så miljøaffald bliver sorteret. Tekstilaffald skal i poser, som er stillet i garderoben. Der er sendt en kort orientering til alle beboere.****Vi arbejder på en løsning sammen med Ejendomskontoret om andet affald.** |

**Aftalen om snerydning og saltning på vores fællesareal er overtaget af John, Ejendomskontoret.**

**Som det fremgår af skema frivillig arbejdskraft, så skal svigt på de automatiske døre i opgange meldes til Hjælpemidler, Vallensbæk Kommune, hverdage på 47 97 42 07, men kun mellem 08.30-10.30. Udenfor telefontid kontakt Johnni-Peder-Jørgen B.**

**Hjælpemidler er flere gange blevet anmodet om at udskifte labels, som sidder på dørene.**

**På vores seneste møde foreslog Jørgen B at skemaer vedrørende lejlighederne blev kopieret og omdelt til alle. Det er nu sket. Er der mere vi skal gøre nu?**

|  |
| --- |
| **Jørgen B og Jørgen A har besluttet at slette prisen på hhv kr. 20 og kr. 30. De er klar til at møde op med smøremidler.** |

**Hvad er status på de forsvundne altanstivere, er de dukket op eller er der kommet nye.**

|  |
| --- |
| **Der er stadig ikke resultat.** |

**På seneste møde var der også forslag om at opsætte mere gitter ved indgangs/udgangsdøren mod syd. Der har i nogen tid været problemer med låsen, så døren har ikke været aflåst. Derfor er det svært at vurdere effekten af det ”bånd”, som er monteret. Skal vi afvente inden vi evt. går i gang med at et gitter, som det på den anden side af døren.**

|  |
| --- |
| **Vi afventer foreløbig.** |

**Vi har nogle skillevægge, som er lidt svære at komme af med. De optager en del plads i depotrummet, og vi skal have gjort plads til borde, stole og havemøbler, som ikke må opbevares i opgange eller i Stormgade. Hvad gør vi?**

|  |
| --- |
| **Vi er nu kommet af med skillevæggene og har dermed fået noget mere plads.****Flere medlemmer af afdelingsbestyrelsen gav udtryk for, at afslaget på ansøgning om tilladelse til at stille nogle borde og stole i Stormgade ikke kunne være rigtig og har valgt at se bort fra afslaget. Der var forslag om at vi skulle invitere medarbejderen, som har givet afslaget, på besøg, så vedkommende kunne ”genvurdere” beslutningen.****Alle synes alle, at det ser meget godt ud med borde og stole – nu må vi se, hvad der sker.** |

**Andre spørgsmål til John:**

**Der er åbenbart lidt tvivl om hvilken mailadresse, vi skal bruge til Ejendomskontoret? Og hvordan går det med brug af App.**

|  |
| --- |
| **Mailadressen er** **ek-stationstorvet@kab-bolig.dk****. Det er nu rettet på hjemmesiden og John holder øje med postkassen.**  |

**Der blev stillet spørgsmål om Genvex og indeklima. Spørgeren blev opfordret til at komme med flere oplysninger til næste møde, så vi kan vurdere, om der er noget i det for os.**

**F: Godkendelse af referat fra sidste møde.**

**Der er ikke fremkommet bemærkninger til referatet fra møde nr. 31 den 4. oktober 2023.**

**Referatet er dermed godkendt og bliver underskrevet af formanden.**

**F: Orientering fra formanden og emner til drøftelse:**

**Kort resume fra Organisationsbestyrelsens møde den 23. oktober.**

|  |
| --- |
| **Peder omtalte kort Organisationsbestyrelsens møde, herunder nultolerancepolitik, indkøbspolitik og godkendelse af afdelingernes budgetter for 2024. Husleje pr. kvm er i 2024 således: Højstrupparken kr. 959, Rosenlunden kr. 1.131, Firkløverparken kr. 1.021, Stationstorvet kr. 1.165.****Referat fra mødet kan du se på MitKab.** |

**Status på regnskab 2023 ved Lene.**

|  |
| --- |
| **Vi tror stadig på, at regnskabet kommer til at passe nogenlunde med budgettet for 2023.**  |

**Dialogmøde Vallensbæk Kommune i oktober måned ved Jørgen.**

|  |
| --- |
| **Jørgen A har deltaget i dialogmøde, hvor igangværende og kommende opgaver blev omtalt. Der blev udleveret et hæfte, som du kan finde på Seniorparken.dk** |

**Temamøde torsdag den 30. november kl. 17.00 i fælleslokalet, Firkløverparken. Frist for tilmelding er den 27. november.**

|  |
| --- |
| **Katja har efterlyst flere deltagere fra Stationstorvet.** |

**Genudlejning**

**Vi skal have set på forslag og regler, som blev aftalt med Katja og KAB helt tilbage i 2020.**

**Vi skal beskrive vores ønsker og forslag til en drøftelse af ændringer.**

**Intet nyt p.t.**

**Udvidelse af fælleslokalet**

**Status lige nu.**

**Intet nyt p.t.**

**Aktuelle punkter sendt til formanden**

**Ingen**

**F: Eventuelt**

**Studietur for Seniorbofællesskaber er flyttet til lørdag den 20. januar kl. 12.30 – 13.45 ifølge foreløbigt program. Tilmeldingsfrist er den 3. januar. Derefter ved vi om turen gennemføres og vores opgaver skal aftales med KAB.**

|  |
| --- |
| **Vi afventer om turen gennemføres.** |

**Der kom et forslag om udskiftning af måtter i opgangene – det er sket.**

**F: Næste møde**

**Torsdag den 18. januar kl. 16.00 Afdelingsbestyrelsesmøde – bemærk det er ny dato.**

**Kalender 2023/2024**

**Torsdag den 30. november kl. 1700 Temamøde Vallensbæk Boligselskab**

**2024**

**Torsdag den 18. januar kl. 1600 Afdelingsbestyrelsesmøde - dato er ændret**

**Lørdag den 20. januar kl. 1200 Erfatur besøger os**

**Onsdag den 20. marts Generalforsamling i Foreningen Vallensbæk Senior Park**

**Onsdag den xx. marts kl. 1600 Afdelingsbestyrelsesmøde – vi skal finde nyt tidspunkt.**

**Onsdag den 15. maj kl. 1600 Afdelingsbestyrelsesmøde**

**Onsdag den 14. august kl. 1600 Afdelingsbestyrelsesmøde – forberedelse afdelingsmøde**

**Onsdag den 18. sept. kl. 1700 Afdelingsmøde**

**Onsdag den 02. oktober kl. 1600 Afdelingsbestyrelsesmøde**

**Onsdag den 20. nov. kl. 1600 Afdelingsbestyrelsesmøde**

**Ret til ændringer forbeholdes.**

**Vallensbæk Stationstorv**

**Peder**